Νικιά Νισύρου

Τα Νικιά είναι ημιορεινός παραδοσιακός οικισμός της Νίσυρου στα Δωδεκάνησα σε υψόμετρο 390 μέτρων.Εγκυκλοπαίδεια "Νέα Δομή", τόμος 24, σελ. 197, 1996

 Γεωγραφικά στοιχεία - αξιοθέατα 
Τα Νικιά είναι κτισμένα στο χείλος της καλντέρας, στο εσωτερικό του ηφαιστειογενούς νησιού, προσφέρει πανοραμική θέα του κρατήρα και γι' αυτό έχει αναδειχθεί σε τουριστικό προορισμό. Απέχει από το Μανδράκι 13 χιλιόμετραΝικιά  www.nisyrosinfo.com. 

Ο οικισμός έχει χαρακτηριστική αρχιτεκτονική, με μικρά δρομάκια. Όλα τα δρομάκια καταλήγουν στην κεντρική πλατεία, την "Πόρτα". Στην πλατεία υπάρχει ένα βοτσαλωτό του ντόπιου τεχνίτη Πασχάλη Πασχαλάκη, το οποίο κατασκευάστηκε το 1923. Γύρω από την πλατεία βρίσκονται: ο Ναός των Εισοδίων της Θεοτόκου με το παλιό σχολείο, το κτίριο της «Καζελλαρίας» (δημαρχείο) και ένα νεοκλασικό καφενείο, ενώ από την άλλη πλευρά η πλατεία έχει θέα προς τη θάλασσα."ΝΙΣΥΡΟΣ", Το Βήμα, 25 Ιουλίου 2010 Το παλιό σχολείο κτίστηκε το 1856, επισκευάστηκε το 1907 και το 1926 έγινε διώροφη προσθήκη. Το σχολείο έκλεισε την Κατοχή και λειτούργησε σαν ξενώνας και φαρμακείο.Κτίριο Παλαιού Σχολείου στα Νικιά Νισύρου  Υπουργείο Πολιτισμού και Αθλητισμού Τα σπίτια του οικισμού είναι βαμμένα λευκά και έχουν χαρακτηριστικές μονοκλινείς κεραμοσκεπές, πολύχρωμες πόρτες και βοτσαλωτές αυλές.Πίγκου Ευαγγελία, Τσώνος Κωνσταντίνος (9/25/2005). Νίσυρος. Πολιτιστική Πύλη του Αρχιπελάγους του Αιγαίου 

Στα Νικιά βρίσκεται το μοναστήρι του Αγίου Ιωάννη του Θεολόγου, το οποίο γιορτάζει στις 26 Σεπτεμβρίου.Μοναστήρια  Δήμος Νισύρου Στο ψηλότερο σημείο του οικισμού βρίσκονται κατάλοιπα ιπποτικού κάστρου, καθώς από το σημείο μπορεί να εποπτεύει τα γύρω νησιά και το ηφαίστειο.Κάστρα της Νισύρου . Δήμος Νισύρου Στα Νικιά βρίσκεται επίσης το Ηφαιστειολογικό Μουσείο Νισύρου, το οποίο στεγάζεται στο παλιό δημοτικό σχολείο το οποίο διαμορφώθηκε κατάλληλα. Το μουσείο δημιουργήθηκε στα πλαίσια του προγράμματος «Ανάδειξη Ηφαιστείου Νισύρου», πρόγραμμα που συντονίστηκε από το Δήμο Νισύρου.Ηφαιστειολογικό Μουσείο , Ανάδειξη Ηφαιστείου Νισύρου. Ινστιτούτο Γεωλογικών και Μεταλλευτικών Ερευνών

 Διοικητικά - πληθυσμιακά στοιχεία 
Ως κοινότητα αναγνωρίστηκε επίσημα για πρώτη φορά το 1948 με έδρα τον οικισμό. Σύμφωνα με το σχέδιο Καλλικράτης, μαζί με το Αυλάκι, τη νησίδα Παχειά και τη νησίδα Περγούσα αποτελούν την  τοπική κοινότητα Νικιών η οποία ανήκει στο Δήμο Νισύρου και σύμφωνα με την απογραφή του 2011, ως κοινότητα και ως οικισμός έχει πληθυσμό 61 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10844 (σελ. 370 του pdf).

Η πορεία του πληθυσμού, σύμφωνα με τις απογραφές είναι:
ΑπογραφήΠληθυσμός195144319613221971192198184199161200148201161202140

 Φωτοθήκη 

 Παραπομπές 

Κατηγορία:Χωριά της Νισύρου
Κατηγορία:Χωριά της περιφερειακής ενότητας Κω